Lvcius Episcopus seruus seruorum Dei, dilecto filio PETRO Cluniacensi Abbati, eiusque successoribus regulariter substituendis in perpetuum. Etsi Ecclesiarum omnium cura nobis ex Apostolicæ Sedis amministratione immineat: illis tamen locis, quæ nostro regimini specialiter commissa sunt, atque infra vrbem sita, iuris sanctę Romanæ Ecclesiæ esse noscuntur, propensiori nos conuenit affectionis studio imminere. Beati Sabæ Monasterium, a temporibus sanctissimi Papæ Gregorij in religione  honestate fundatum, atque magnis  amplissimis possessionibus ditatum fuisse dinoscitur. Nunc autem peccatis exigentibus,  religio elapsa est,  prauorum hominum superabundante nequitia, bona  possessiones distracta sunt,  ab ipso contra iustitiam alienata. Eapropter, dilecte in Domino fili PETRE Abbas, quoniam Cluniacense Monasterium, per omnipotentis Dei gratiam tamdiu longe lateque religione præcipua floruit,  bonæ opinionis odore multos aspersit, pręfatum sancti Sabæ Monasterium, cum omnibus ad ipsum pertinentibus, ad reformandam ibidem religionem, ad meliorandum etiam  disponendum, tibi, tuisque successoribus in perpetuum cōmittimus: vt in ipsius restitutione  gubernatione studium,  sollicitudinem impendatis,  potestatem habeatis. Decernimus etiam vt sine Cluniacensis Abbatis prouisione  consilio, ibidem Abbas de cætero nullatenus eligatur. Sed vestra semper prouideat diligentia, quatinus idonea,  huic officio digna in loco regiminis, secundum Regulam S. Benedicti persona subrogetur,  quicquid in Monasterio ad augmentum  obseruationem monasticæ religionis institui, vel emendari oportuerit, vestro semper magisterio  dispensatione amministretur. Salua quidem in omnibus auctoritate Sedis Apostolicæ, cuius iuris locus ille esse dinoscitur. Si qua igitur Ecclesiastica sæcularisue persona hanc nostræ Constitutionis paginam sciens contra eam temere venire tentauerit, secundo tertioue commonita, si non satisfactione congrua emendauerit, potestatis honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore ac sanguine Dei,  Domini nostri Iesu Christi aliena fiat, atque in extremo examine districtæ vltioni subiaceat. Cunctis autem eidem Cœnobio iusta seruantibus sit pax Domini nostri Iesu Christi, quatenus  hic fructum bonæ actionis percipiant,  apud districtum ludicem præmia æternæ pacis inueniant, Amen. Ego LVCIVS Catholicæ Ecclesiæ Episcopus ff. cum decem  octo Cardinalibus. [Rota bene valete] Datum Romæ per manum Baronis S. R. E. Subdiaconi. XIV. Cal. Febroarij, Indict. VIII. Incarn. Dominicæ anno MCXLIIII. Pontificatus vero domni Lucij secundi Papæ anno primo.